
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Ιουνίου 2017 


ΤΕΥΧΟΣ ΤΡΙΤΟ 


Αρ 


. Φύλλου 538 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμός 6/2016 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β'και γ'του ν. 4009/2011). 

Αποτελούμενο από τους Ειρήνη Σάρπ, Αντιπρόεδρο 
του Συμβουλίου Επικράτειας (ο Πρόεδρος του Συμβου¬ 
λίου της Επικράτειας και οι αρχαιότεροι Αντιπρόεδροι 
είχαν κώλυμα), ως Πρόεδρο, Μαρία Γαλάνη - Λεοναρ- 
δοπούλου, Αρεοπαγίτη (οι Χρυσόστομος Ευαγγέλου 
και Εμμανουήλ Κλαδογένης, Αρεοπαγίτες, τακτικό και 
πρώτο αναπληρωματικό μέλος αντίστοιχα, είχαν κώλυ¬ 
μα), Δέσποινα Καββαδία - Κωνσταντάρα, Σύμβουλο του 
Ελεγκτικού Συνεδρίου και Μιχ. Μπρατάκο, Πρόεδρο του 
ΤΕΙ Αθήνας, ως μέλη. 

Συνήλθε σε δημόσια συνεδρίαση στις 18 Μάίου 2015, 
ημέρα Δευτέρα και ώρα 17.00 με παρόντα τον αναπλη¬ 
ρωτή Γραμματέα του Συμβουλίου Ιωάννη Μητροτάσιο, 
Προϊστάμενο της Γραμματείας του Β'Τμήματος του Συμ¬ 
βουλίου της Επικράτειας (η Γραμματέας του Συμβουλίου, 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 43/2014 απόφαση του Συμβουλίου 
τούτου, της πειθαρχικής αγωγής που έχει ασκηθεί από 
τον Πρόεδρο του Τεχνολογικού Εκπαιδευτικού Ιδρύμα¬ 
τος (ΤΕΙ) Πελοποννήσου κατά της Αικατερίνης Καστανιώ- 
τη, Επίκουρης Καθηγήτριας του παραπάνω ΤΕΙ η οποία 
παραστάθηκε αυτοπροσώπως και με τον δικηγόρο Χα¬ 
ράλαμπο Χρυσανθάκη (ΑΜ: 11855 ΔΣΑ) που τον διόρισε 
στο ακροατήριο.Το πειθαρχικό παράπτωμα για το οποίο 
εγκαλείται η πιο πάνω Καθηγήτρια, περιγράφεται στο 
από 12/9/2013 έγγραφο, με αριθμό πρωτοκόλλου ΕΜΠ 
43 του Προέδρου του προαναφερθέντος Ιδρύματος. 

Αφού α) άκουσε την εισηγητή της υποθέσεως Δέσποι¬ 
να Καββαδία - Κωνσταντάρα, Σύμβουλο του Ελεγκτικού 
Συνεδρίου, η οποία διάβασε την 43/2014 απόφαση του 
Συμβουλίου τούτου, την εγκαλούμενη και τον πληρεξού¬ 


σιο δικηγόρο, οι οποίοι αντέκρουσαντο κατηγορητήριο 
και έλαβαν προθεσμία μέχρι 25 Μάίου 2015 για την κα¬ 
τάθεση υπομνήματος και β) μελέτησε όλα τα στοιχεία 
του φακέλου και το εμπροθέσμως κατατεθέν υπόμνημα, 

Σκέφθηκε κατά τον νόμο 

1. Επειδή, κατά της Αικατερίνης Καστανιώτη του Κο¬ 
σμά, επίκουρης καθηγήτριας του Τ.Ε.Ι. Πελοποννήσου 
(Τ.Ε.Ι. - Π), της Σχολής Διοίκησης και Οικονομίας - Τμή¬ 
ματος Διοίκησης Μονάδων Υγείας, ασκήθηκε η κρινό- 
μενη πειθαρχική δίωξη, με την οποία φέρεται η ανωτέ¬ 
ρω ως πειθαρχικώς ελεγχομένη, σύμφωνα με το ΕΜΠ 
401/31.5.2013 παραπεμπτήριο έγγραφο του Προέδρου 
του Τ.Ε.Ι. - Π: «1 ον) για τη συνδρομή στο πρόσωπό της του 
ασυμβιβάστου, σύμφωνα με τις διατάξεις του άρθρου 
12 εδ. 1 περ. δ και εδ. 2 του ν. 2530/1997 και οι οποίες 
καταργηθείσες επαναδιατυπώθηκαν στο άρθρο 24 παρ. 
1 περ. γ και 3 του ν. 4009/2011, σε συνδυασμό με τις 
μεταβατικές διατάξεις του άρθρου 81 του ν. 4009/2011, 
σύμφωνα με τις οποίες απαγορεύεται σε μέλος Ε.Π. των 
Τ.Ε.Ι., ενταγμένο σε καθεστώς πλήρους απασχόλησης 
στο Τ.Ε.Ι., η κατοχή άλλης μόνιμης οργανικής θέσης στο 
δημόσιο ή ιδιωτικό τομέα, η δε παραβίαση του ασυμβι¬ 
βάστου συνεπάγεται την υποχρεωτική παραπομπή μέσω 
του Πρύτανη ή του Υπουργού Παιδείας στο Πειθαρχικό 
Συμβούλιο και επισύρει την ποινή της οριστικής παύσης, 
2ον) για την μη υποβολή αιτήματος και εν τέλει για την 
μη λήψη άδειας για κατοχή δεύτερης έμμισθης θέσης 
στον δημόσιο τομέα, ενόσω τελούσε σε καθεστώς μερι¬ 
κής απασχόλησης, σύμφωνα με τις διατάξεις του άρθρου 
9 του ν. 2530/1997, όπως αυτές είχαν τροποποιηθεί με 
τις διατάξεις του άρθρου 27 του ν. 3549/2007 και επανα- 
διατυπώθηκαν στις διατάξεις του άρθρου 23 παρ. 6 του 
ν. 4009/2011, σε συνδυασμό με τις διατάξεις του άρθρου 
80 παρ. 5, 7 και 81 παρ. 4, 58 του ν. 4009/2011 και 3ον) 
για παράβαση των περί πολυθεσίας - πολυαπασχόλησης 
διατάξεων του ν. 1256/1982.». 

2. Επειδή, σύμφωνα με το άρθρο 23 π.δ/τος 160/2008 
(Α' 220), πειθαρχικά παραπτώματα για τα μέλη Ε.Π. των 
Τ.Ε.Ι. συνιστούν, μεταξύ άλλων, η παραβίαση των κει¬ 
μένων διατάξεων της νομοθεσίας για τα Α.Ε.Ι.. Κατά δε 
το άρθρο 326 ν. 5343/1932 (Α' 86), τοιούτο πειθαρχικό 
παράπτωμα συνιστά διαγωγή που απάδει στην αξιοπρέ¬ 
πεια του πανεπιστημιακού λειτουργού. 

3. Επειδή στο άρθρο 8 του ν. 2530/1997 (Α' 218) οριζό¬ 

ταν ότι: «1 .Τα μέλη Ε.Π.τωνΤ.Ε.Ι. εντάσσονται σε μία από 
τις εξής δύο κατηγορίες: α. της πλήρους απασχόλησης, β. 
της μερικής απασχόλησης. Η ένταξη σε μία από τις δύο 
κατηγορίες γίνεται μετά από αίτηση του μέλους Ε.Π. κατά 
τα οριζόμενα στο άρθρο 9 του παρόντος ...» και στο 
άρθρο 9 παρ. 4 ότι: «Για τα μέλη Ε.Π. μερικής απασχόλη¬ 
σης, που κατέχουν δεύτερη έμμισθη θέση στο δημόσιο 
ή ιδιωτικό τομέα απαιτείται σχετική άδεια του Συμβου¬ 
λίου Τ.Ε.Ι. μετά γνώμη της Γ.Σ. του Τμήματος στο οποίο 
ανήκουν». Επακολούθησε η έκδοση του ν. 3549/2007 
(Α' 69), στο άρθρο 27 του οποίου, που αντικατέστησε το 
άρθρο 3 του ν. 2530/1997 με τίτλο «Διαδικασία ένταξης», 
οριζόταν ότι: «1. Στο πλαίσιο του κατά νόμον τετραε¬ 
τούς ακαδημαϊκού - αναπτυξιακού προγράμματος, μέλη 
Δ.Ε.Π. που επιθυμούν να υπηρετήσουν κατά την επόμενη 
τετραετία ως μερικής απασχόλησης μπορούν να υποβά¬ 
λουν στο οικείο Τμήμα σχετική αίτηση, αναγράφοντας 
... την παράλληλη απασχόληση που επιθυμούν να ασκή¬ 
σουν.η αίτηση διαβιβάζεται στη Γενική Συνέλευση 

του Τμήματος προς έγκριση. Εφόσον εγκριθεί, ο Πρόε¬ 
δρος του Τμήματος εκδίδει πράξη ένταξης, την οποία 
υποβάλλει προς έλεγχο νομιμότητας στη Σύγκλητο. Η 
Γενική Συνέλευση του Τμήματος και η Σύγκλητος του 
οικείου Α.Ε.Ι. εγκρίνουν την αίτηση, εφόσον διαπιστωθεί 
τεκμηριωμένα ιδίως ότι δεν παρακωλύεται η εύρυθμη 
λειτουργία και η κάλυψη των αναγκών τουΤμήματοςκαι 
του Ιδρύματος... 6. Οι διατάξεις των προηγούμενων πα¬ 
ραγράφων του άρθρου αυτού εφαρμόζονται αναλόγως 
και στα Τ.Ε.Ι.». Τέλος, στο άρθρο 23 του ήδη ισχύοντος 
ν. 4009/2011 (Α' 195/6.9.2011), που εφαρμόζεται και στα 
Τ.Ε.Ι. (άρθρ. 2), με τίτλο «Ένταξη καθηγητών σε κατηγορί¬ 
ες», ορίζεται ότι: «1. Οι καθηγητές εκλέγονται ως πλήρους 
απασχόλησης. Μετά τη συμπλήρωση τριετούς πραγμα¬ 
τικής άσκησης καθηκόντων στη βαθμίδα του πρώτου 
βαθμού διορισμού τους, μπορούν να ενταχθούν στην 
κατηγορία της μερικής απασχόλησης ... 4. Καθηγητές 
μερικής απασχόλησης είναι υποχρεωτικά όσοι κατέχουν 
θέση πλήρους απασχόλησης στο δημόσιο ή ιδιωτικό 
τομέα. 5. Οι καθηγητές που επιθυμούν να υπηρετήσουν 
κατά το επόμενο ακαδημαϊκό έτος ως μερικής απασχό¬ 
λησης υποβάλλουν στη σχολή στην οποία υπηρετούν 
αίτηση, στην οποία δηλώνουν την παράλληλη απασχό¬ 
ληση που επιθυμούν να ασκήσουν. Η αίτηση εγκρίνεται 
από την κοσμητεία, αφού διαπιστωθεί τεκμηριωμένα 
ότι δεν παρακωλύεται η εύρυθμη λειτουργία και ότι κα¬ 
λύπτονται οι ανάγκες της σχολής. Την έγκριση ακολου¬ 
θεί η έκδοση πράξης ένταξης στην κατηγορία μερικής 
απασχόλησης από τον κοσμήτορα ... 6. Για την κατοχή 
δεύτερης έμμισθης θέσης στο δημόσιο ή ιδιωτικό τομέα 
από καθηγητές μερικής απασχόλησης, απαιτείται σχετι¬ 
κή άδεια της κοσμητείας, η οποία εγκρίνεται με απόφαση 
του πρύτανη....». 

4. Επειδή από τις προπαρατιθέμενες διατάξεις συνάγο¬ 
νται τα ακόλουθα:Το καθεστώς απασχόλησης των καθη¬ 
γητών των Τ.Ε.Ι., τουλάχιστον από το 1997 και εντεύθεν, 
διεκρίνετο σε 2 κατηγορίες: πλήρους ή μερικής απασχό¬ 
λησης. Η υπαγωγή στο καθεστώς μερικής απασχόλησης 
γίνεται ύστερα από αίτηση από τον ενδιαφερόμενο, κατά 


την διαδικασία που αναφέρεται στις προαναφερόμενες 
διατάξεις του ν. 2530/1997, όπως τροποποιήθηκε. Ειδι¬ 
κότερα υπό το καθεστώς του ν. 4009/2001, επιτρέπεται, 
κατόπιν αδείας της Διεύθυνσης Σχολής του Τ.Ε.Ι. (άρθρ. 
2 ν. 4009/2011) και έγκρισης του Προέδρου αυτού, η 
κατοχή δεύτερης έμμισθης θέσης στο δημόσιο ή ιδιωτι¬ 
κό τομέα, οι δε καθηγητές που κατέχουν θέση πλήρους 
απασχόλησης στο δημόσιο ή ιδιωτικό τομέα πρέπει υπο¬ 
χρεωτικά να ενταχθούν στο καθεστώς μερικής απασχό¬ 
λησης. Η τοιαύτη όμως ένταξή τους δεν είναι αυτόθροη 
συνέπεια της δεύτερης πλήρους απασχόλησής τους στο 
δημόσιο τομέα, αλλά πρέπει να εκδοθεί, κατόπιν αίτησης 
του ενδιαφερομένου, απόφαση του αρμοδίου οργάνου 
του Ιδρύματος. Και τούτο διότι, προεχόντως, κατά την 
διαδικασία υπαγωγής στο καθεστώς μερικής απασχό¬ 
λησης και προκειμένου ο ενδιαφερόμενος να ασκήσει 
παράλληλη απασχόληση, διαπιστώνεται από τα οικεία 
όργανα τεκμηριωμένα ότι δεν παρακωλύεται η λειτουρ¬ 
γία της Σχολής, όπου υπηρετούν οι καθηγητές, και του 
Ιδρύματος γενικότερα. 

5. Επειδή, περαιτέρω, με το ν. 3580/2007 (Α' 134/ 
18.6.2007) συνεστήθη στο Υπουργείο Υγείας και Κοινω¬ 
νικής Αλληλεγγύης 9μελής Επιτροπή Προμηθειών Υγείας 
(Ε.Π.Υ.), ως αυτοτελής δημόσια υπηρεσία με διοικητική 
και οικονομική αυτοτέλεια, υπαγόμενη απ'ευθείας στον 
Υπουργό. Τα μέλη της Επιτροπής διορίζονται με 2ετή 
θητεία δυναμένη να ανανεωθεί, ο Πρόεδρος δε αυτής 
διορίζεται με απόφαση του ως άνω Υπουργού (άρθρο 
1). Οι αρμοδιότητες της Ε.Π.Υ. αφορούν στην ευθύνη 
του στρατηγικού και επιχειρησιακού σχεδιασμού του 
συστήματος προμηθειών στον Τομέα της Υγείας και 
Κοινωνικής Αλληλεγγύης, όπως αναλυτικά αναφέρο- 
νται στο άρθρο 3 του ν. 3580/2007. Κατά την διάρκεια 
της θητείας τους τα μέλη αυτής ήταν αρχικώς πλή¬ 
ρους και αποκλειστικής απασχόλησης (άρθρ. 1 παρ. 3 
ν. 3580/2007), στη συνέχεια, δυνάμει του άρθρου 14 παρ. 
8 ν. 4052/2012 (Α' 41/1.3.2012), η θητεία τους ορίστηκε 
ως πλήρους απασχόλησης, ενώ ήδη, με το άρθρο δω¬ 
δέκατο του ν. 4118/2013 (Α' 32/6.2.2013), το καθεστώς 
της θητείας των μελών της Ε.Π.Υ. ορίσθηκε εκ νέου ως 
πλήρους και αποκλειστικής απασχόλησης. Πάντως για 
την περίπτωση, που ενδιαφέρει εν προκειμένω, όπως 
θα αναφερθεί κατωτέρω, η θητεία των μελών της Ε.Π.Υ., 
συνεπώς και του Προέδρου αυτής, ήταν από 18.6.2007 
έως 28.2.2012 πλήρους και αποκλειστικής απασχόλησης 
και από 1.3.2012 έως 5.2.2013 πλήρους απασχόλησης. 
Τέλος, με την κοινή απόφαση των Υπουργών Οικονομίας 
και Οικονομικών και Υγείας και Κοινωνικής Αλληλεγγύης 
2/53423/11.11.2008 (Β' 485) καθορίστηκαν οι αποδοχές 
του Προέδρου και των μελών της Ε.Π.Υ.. 

6. Επειδή, εξάλλου, σύμφωνα με τις διατάξεις του 
ν. 1256/1982 (Α' 65), όπως ισχύει, απαγορεύθηκε, μετα¬ 
ξύ άλλων, στους έμμισθους πολιτικούς λειτουργούς των 
ν.π.δ.δ. και ασχέτως της φύσης της σχέσης, με την οποία 
υπηρετούν σε αυτά, να προσληφθούν ή διορισθούν και 
σε δεύτερη θέση ή απασχόληση στο δημόσιο τομέα, ως 
τέτοιας νοουμένης της πλήρους και έμμισθης (άρθρο 
1 παρ. 1 και 2 εδ. α ν. 1256/1982), προβλέφθηκαν δε 
ορισμένες εξαιρέσεις με περιορισμό πάντως των απο- 

δοχών που θα δικαιούται να λάβει ο λειτουργός από τη 
δεύτερη θέση (άρθρο 1 παρ. 4 ν. 1256/1982). Οι κυρώ¬ 
σεις για παράβαση των ανωτέρω διατάξεων είναι αφε¬ 
νός μεν δημοσιονομική και συνίσταται στην επιστροφή, 
ως αχρεωστήτως ληφθεισών, των υπερβαινουσών το, 
κατά τον νόμο αυτό, όριο απολαβών από την δεύτερη 
θέση (άρθρο 5 ν. 1256/1982) και αφετέρου ποινικές και 
πειθαρχικές (άρθρα 1 παρ. 5 και 3 παρ. 5 ν. 1256/1982). 

7. Επειδή, στην προκειμένη υπόθεση από τα στοιχεία 
του φακέλου προκύπτουν τα εξής: Με την 1769/6.6.2006 
πράξη του Προέδρου του Τ.Ε.Ι. - Π (Γ' 501/21.12.2006) 
η εγκαλουμένη καθηγήτρια διορίσθηκε με 3ετή θητεία 
ως επίκουρη καθηγήτρια στο Ίδρυμα και ανέλαβε κα¬ 
θήκοντα από 25.1.2007, μονιμοποιήθηκε δε στη θέση 
αυτή, κατόπιν της από 27.1.2010 αιτήσεώς της, με την 
4162/31.10.2012 απόφαση του Προέδρου του Τ.Ε.Ι., 
που δημοσιεύθηκε αρχικώς στο Γ' 1258/27.11.2012, 
μετά όμως την τροποποίηση - συμπλήρωσή της στο 
Γ' 468/30.4.2013. Εξάλλου, με την 5/21.4.2010 απόφαση 
της ΓενικήςΣυνέλευσηςτουΤμήματος και κατόπιν αιτή- 
σεωςτης ανωτέρω, αυτή υπήχθη σε καθεστώς μερικής 
απασχόλησης, απόφαση που εγκρίθηκε από την Συνέ¬ 
λευση τουΤ.Ε.Ι. με την 3/17.6.2010 απόφασή της. Η από¬ 
φαση αυτή ανεκλήθη με την 7/2.12.2011 ομόφωνη από¬ 
φαση της Συνέλευσης του Τ.Ε.Ι. και με την 1/72/13.1.2012 
του αρμοδίου οργάνου η εγκαλουμένη ενετάγη σε 
καθεστώς πλήρους απασχόλησης. Η ανάκληση αυτή 
έλαβε χώρα κατόπιν της 153/2011 γνωμοδότησης του 
Ν.Σ.Κ., σύμφωνα με την οποία η εγκαλουμένη, ως μέ¬ 
λος Ε.Π., προκειμένου να ενταχθεί σε καθεστώς μερικής 
απασχόλησης, έπρεπε να είχε ήδη μονιμοποιηθεί, ενώ 
στην περίπτωσή της, καίτοι είχε συμπληρώσει την 3ετή 
θητεία της, δεν είχε ολοκληρωθεί η μονιμοποίησή της. 
Παραλλήλως η εγκαλουμένη με την 33628/2010 απόφα¬ 
ση του Υπουργού Υγείας και Κοινωνικής Αλληλεγγύης 
(Υ.Ο.Δ.Δ. 103/22.3.2010) διορίσθηκε Πρόεδρος της Ε.Π.Υ. 
με 2ετή θητεία, που ανανεώθηκε μετην 31422/2012 από¬ 
φαση του ίδιου Υπουργού (Υ.Ο.Δ.Δ. 144/27.3.2012), έως 
30.6.2013, η ίδια όμως παραιτήθηκε από τη θέση αυτή 
στις 29.4.2013. 

8. Επειδή, ενόψει των ανωτέρω η εγκαλουμένη, 
κατά παράβαση των διατάξεων του άρθρου 23 του 
ν. 4009/2011, συνδεόταν με το Τ.Ε.Ι. - Π με καθεστώς 
πλήρους απασχόλησης, από 13.1.2012, ημεροχρονολο- 
γία κατά την οποία υπήχθη εκ νέου στο καθεστώς αυτό, 
ενώ συγχρόνως, έως 1.3.2012, ως Πρόεδρος της Ε.Π.Υ., 
τελούσε σε καθεστώς πλήρους και αποκλειστικής απα¬ 
σχόλησης με την Ε.Π.Υ. και από 1.3.2012 έως 29.4.2013, 
ημεροχρονολογία κατά την οποία παραιτήθηκε από την 
Ε.Π.Υ., συνδεόταν και με τις δύο θέσεις που κατείχε με 
καθεστώς πλήρους απασχόλησης. Ειδικότερα η ως άνω 
παράβαση συνίσταται στο ότι η εγκαλουμένη, προκει¬ 
μένου να καταλάβει δεύτερη έμμισθη θέση στον δημό¬ 
σιο τομέα, αυτή της Προέδρου της Ε.Π.Υ., δεν εζήτησε, 
ως όφειλε, άδεια από τα αρμόδια όργανα του Τ.Ε.Ι., την 
οποία, εάν ελάμβανε, κατόπιν στάθμισης του συμφέρο¬ 
ντος της υπηρεσίας από τα όργανα του Τ.Ε.Ι., τότε θα υπή- 
γετο υποχρεωτικά από τα οικεία όργανα του Ιδρύματος 
σε καθεστώς μερικής απασχόλησης σε αυτό. 


9. Επειδή, συναφώς, από το 12/26.7.2012 απόσπασμα 
Πρακτικού της Συνεδρίασης του Συμβουλίου του Τ.Ε.Ι. 
προκύπτει ότι το Ίδρυμα κάλεσε την εγκαλουμένη να πα¬ 
ραιτηθεί από την θέση της στην Ε.Π.Υ., λόγω ακριβώς του 
ότι τούτο δεν ήταν επιτρεπτό (βλ. και την από 27.7.2012 
πρόσκληση του Προέδρου του Τ.Ε.Ι. προς αυτήν για να 
παραιτηθεί), πρόσκληση, που επανελήφθη στις 3.8.2012 
με το 3313/3.8.2012 όμοιο έγγραφο, δεδομένου ότι δεν 
είχε ακόμη ολοκληρωθεί η διαδικασία μονιμοποίησής 
της. Σε απάντηση η εγκαλουμένη με την 2401/14.9.2012 
αίτησή της ζήτησε από το Ιδρυμα την υπαγωγή της, δυ¬ 
νάμει του ν. 4009/2011, σε καθεστώς μερικής απασχόλη¬ 
σης, η αίτηση δε αυτή δεν έγινε δεκτή, λόγω του ότι είχε 
αρχίσει το ακαδημαϊκό έτος, αλλά και της από 22.4.2013 
αρνητικής γνωμοδότησης της Νομικής Υπηρεσίας του 
Ιδρύματος, μετην οποία κρίθηκε ότι η εγκαλουμένη δεν 
μπορεί να κατέχει δεύτερη θέση πλήρους και αποκλειστι¬ 
κής απασχόλησης, σε κάθε δε περίπτωση απαιτείται για 
την κατοχή δεύτερης θέσης άδεια από τα οικεία όργανα 
τουΤ.Ε.Ι.. Εξάλλου από τα στοιχεία, που απέστειλε η Ε.Π.Υ. 
και το Τ.Ε.Ι. - Π (ΑΠ ΕΜΠ 6/7.10.2014 και 9.10.2014 θ-ιγιβΝ, 
αντίστοιχα) στην εισηγήτρια της υπόθεσης, προκύπτει 
ότι κατά τα χρονικά διαστήματα κατά τα οποία η εγκα- 
λουμένη κατείχε τις επίμαχες δύο θέσεις, συχνά συνέπι¬ 
πταν οι ημέρες συνεδρίασηςτης Ε.Π.Υ. και οι ημέρες κατά 
τις οποίες, σύμφωνα με το πρόγραμμα του Τ.Ε.Ι., έπρεπε 
να εκπληρώνει τις εκπαιδευτικές της υποχρεώσεις. Ερω- 
τηθείσα επ'αυτού κατά την από 13.10.2014 ενώπιον της 
εισηγήτριας της υπόθεσης εξέτασή της απήντησε, πλην 
όμως όχι πειστικά, ότι σε περίπτωση σύμπτωσης την 
ίδια ημέρα ευρισκόταν και στην Αθήνα, έδρα της Ε.Π.Υ., 
και στην Καλαμάτα, προκειμένου να ανταποκριθεί στις 
υποχρεώσεις της. 

10. Επειδή, ενόψει των ανωτέρω εκτεθέντων και μετά 
από εκτίμηση και των ισχυρισμών της εγκαλουμένης, 
το Συμβούλιο κρίνει ότι αυτή υπέπεσε στο πειθαρχικό 
παράπτωμα της παραβιάσεως των κειμένων διατάξεων, 
που ρυθμίζουν την κατοχή δεύτερης έμμισθης θέσεως 
στο δημόσιο τομέα από καθηγητές Τ.Ε.Ι.. Εξάλλου, η 
εγκαλουμένη επέδειξε και διαγωγή απάδουσα στην αξι¬ 
οπρέπεια πανεπιστημιακού λειτουργού, αφού δεν συμ¬ 
μορφώθηκε προς τις επισημάνσεις - προσκλήσεις των 
οργάνων του Τ.Ε.Ι. περί παρανόμου διορισμού της στην 
Ε.Π.Υ. και υποχρεώσεώς της να παραιτηθεί από αυτήν και 
εξακολούθησε να υπηρετεί στην εν λόγω υπηρεσία, πα¬ 
ραβιάζοντας και τις διατάξεις που διέπουν την λειτουρ¬ 
γία της Ε.Π.Υ., οι οποίες προέβλεπαν έως τις 28.2.2012 
πλήρη και αποκλειστική απασχόληση των μελών της, 
απασχόληση δηλαδή η οποία εξ ορισμού αποκλείει κάθε 
άλλη απασχόληση. 

11. Επειδή, η στοιχειοθέτηση των ανωτέρω πειθαρ¬ 
χικών παραπτωμάτων δεν αίρεται από το γεγονός ότι 
η εγκαλουμένη, προς αποφυγή ενδεχομένως των προ- 
βλεπομένων από τις προαναφερθείσες διατάξεις του 
ν. 1256/1982 δημοσιονομικών κυρώσεων, επέστρεψε 
στο Δημόσιο Ταμείο τις απολαβές που έλαβε ως Πρόε¬ 
δρος της Ε.Π.Υ. από τον 1 ο μήνα του 2012 έως και τον 8ο 
μήνα του 2012 (βλ. διπλότυπα είσπραξης Δ.Ο.Υ. Ν. Ηρα¬ 
κλείου Η 4611485/9.9.2013 και Η 3649884/29.5.2013). 

Άλλωστε, η παράβαση των διατάξεων του ανωτέρω 
ν. 1256/1982 συνιστά διακεκριμένο πειθαρχικό παρά¬ 
πτωμα. 

12. Επειδή κατόπιν των ανωτέρω, το Συμβούλιο κρίνει 
ομοφώνως ότι η εγκαλουμένη υπέπεσε στα πειθαρχικά 
παραπτώματα, που της αποδίδονται, και για τον λόγο 
τούτο πρέπει να επιβληθεί σε αυτήν η πειθαρχική ποινή 
της προσωρινής απολύσεως διάρκειας ενός μηνάς. 

Για τους λόγους αυτούς 

Αποφαίνεται ότι η εγκαλουμένη Αικατερίνη Καστανιώ- 
τη του Κοσμά διέπραξε τα πειθαρχικά παραπτώματα, 
που αναφέρονται στο ΕΜΠ 401/31.5.2013 παραπεμπτή- 
ριο έγγραφο του Προέδρου του Τ.Ε.Ι. Πελοποννήσου. 


Επιβάλλει σε αυτήν την πειθαρχική ποινή της προσω¬ 
ρινής απολύσεως ενός μηνάς. 

Κρίθηκε και αποφασίστηκε στην Αθήνα, στις 15 Ιου¬ 
νίου 2015. 

Η Πρόεδρος Ο Γραμματέας 

Ε.ΣΑΡΠ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσε¬ 
ων του Συμβουλίου της Επικράτειας στις 23 Νοεμβρίου 
2016. 

Η Πρόεδρος 
Β. ΘΑΝΟΥ 

